Krajský súd v Banskej Bystrici zamietol odvolanie dvadsaťosemročného Richarda G. z Fiľakova, ktorého okresný súd uznal vinným z lúpeže a porušovania domovej slobody a uložil mu trest sedem rokov straty slobody. Richard kvôli drogám zbil a olúpil svoju štyridsaťosemročnú matku. Obžalovaný sa priznal iba čiastočne. S matkou sa vraj iba pohádal kvôli pôžičkám a dal jej v hádke dve–tri facky. Pripustil ale, že droguje – už pätnásť rokov, najmä pervitín a marihuanu. Richardovi nariadili aj ústavné protidrogové liečenie.